Chaufføren skulle hente en kunde på Tygelsgade i Brønderslev, men da han nåede frem blev han i stedet mødt af en mand med elefanthue, der stak en pistol ind gennem sidevinduet og sagde "give me your money". Chaufføren havde ikke nogen penge på sig, og efter lidt skubberi kørte chaufføren fra stedet. Signalementet af manden er sparsomt, men ifølge Nordjyllands Politi var han maskeret med en elefanthue og var iført cowboybukser og en sort parkacoat med hætte. Han var omkring 185 centimeter høj. Oplysninger om gerningsmanden kan rettes til Nordjyllands Politi på telefon 114.

Referat:
En maskeret mand truede i går aftes en taxachauffør i Brønderslev til at udlevere sine penge.